
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 105 

29 Απριλίου 2014 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

62. Για τη λειτουργία του θεσμού της ηλεκτρονικής επι¬ 

τήρησης υπόδικων, κατάδικων και κρατούμενων σε 
άδεια και την πιλοτική εφαρμογή του. 1 

63. Κατανομή οργανικών θέσεων δικαστικών λειτουρ¬ 

γών των πολιτικών και ποινικών δικαστηρίων της 
Χώρας. 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 62 
Για τη λειτουργία του θεσμού της ηλεκτρονικής επιτήρη¬ 
σης υπόδικων, κατάδικων και κρατούμενων σε άδεια 
και την πιλοτική εφαρμογή του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 4 του ν. 4205/2013 «Ηλεκτρονική επιτή¬ 
ρηση υπόδικων, κατάδικων και κρατούμενων σε άδεια 
και άλλες διατάξεις» (Α'242). 

β) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 (Α'98). 

2) Το π.δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΑΊ53). 

3) Το π.δ. 113/2010 «Ανάληψη υποχρεώσεων από τους 
Διατάκτες» (ΑΊ94). 

4) Την υπ’ αριθμ. Υ301/25.6.2013 απόφαση του Πρωθυ¬ 
πουργού «Καθορισμός της σειράς τάξης των Υπουρ¬ 
γείων (ΒΊ594). 

5) Την υπ’ αριθμ. Υ48/9.7.2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα (Β' 2105). 

6) Την υπ’ αριθμ. 1/2014 γνωμοδότηση της Αρχής Προ¬ 
στασίας Δεδομένων Προσωπικού Χαρακτήρα. 

7) Το γεγονός ότι από τις διατάξεις του παρόντος 
διατάγματος προκαλείται ενδεχόμενη ετήσια δαπάνη 
σε βάρος του κρατικού προϋπολογισμού, το ύψος της 
οποίας δεν μπορεί να προσδιοριστεί, καθόσον εξαρ- 


τάται από πραγματικά γεγονότα (αριθμός επιτηρούμε¬ 
νων οι οποίοι βρίσκονται σε οικονομική αδυναμία κ.λπ.). 
Η εν λόγω δαπάνη θα καλυφθεί από τις εγγεγραμμένες 
πιστώσεις στον προϋπολογισμό του ΤΑΧΔΙΚ, ΚΑΕ 0439. 

8) Την υπ’ αριθμ. 72/2014 γνωμοδότηση του Συμβουλί¬ 
ου της Επικράτειας, μετά από πρόταση των Υπουργών 
Δικαιοσύνης, Διαφάνειας και Ανθρωπίνων Δικαιωμάτων 
και Οικονομικών, αποφασίζουμε: 

Άρθρο 1 

Γ ια την ηλεκτρονική επιτήρηση υπόδικων, κατάδικων και 
κρατούμενων σε άδεια χρησιμοποιούνται συστήματα που 
ανιχνεύουν τη γεωγραφική θέση του επιτηρούμενου και 
την αποστέλλουν στο κέντρο ελέγχου. Η επιτήρηση περι¬ 
λαμβάνει την παρακολούθηση της παραμονής του αιτού- 
ντος στην κατοικία του και της κίνησής του εκτός αυτής. 

Αρθρο 2 

1. Η υλοποίηση, λειτουργία και συντήρηση του συστή¬ 
ματος ηλεκτρονικής επιτήρησης ανατίθεται σε φυσικό ή 
νομικό πρόσωπο (εφεξής “ανάδοχος”), το οποίο τελεί υπό 
την εποπτεία και ρυθμιστική καθοδήγηση του Υπουργείου 
Δικαιοσύνης, Διαφάνειας και Ανθρωπίνων Δικαιωμάτων. 
Ο ανάδοχος οφείλει: α) να διατηρεί κέντρο ελέγχου και 
επιτήρησης στην Αθήνα, που λειτουργεί καθημερινώς, 
αδιαλείπτως και σε 24ωρη βάση με επαρκές διοικητικό 
και τεχνικό προσωπικό, για τον έλεγχο των επιτηρου- 
μένων προσώπων, για τη λειτουργία και συντήρηση του 
συστήματος, για την ειδοποίηση και έλεγχο σε περίπτωση 
παραβιάσεων ή δυσλειτουργιών αυτού, για την τοποθέ¬ 
τηση και αφαίρεση των συσκευών επιτήρησης, για την 
τήρηση μονάδος και αρχείου συλλογής, καταγραφής, 
επεξεργασίας, αποθήκευσης και χρήσης των στοιχείων 
και δεδομένων των επιτηρουμένων προσώπων, κατά τα 
οριζόμενα στο άρθρο 5, β) να διατηρεί και να λειτουργεί 
σύστημα επικοινωνίας, αναφοράς παραβιάσεων επιτήρη¬ 
σης και ειδοποίησης των αρμοδίων δικαστικών αρχών και 
υπηρεσιών του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων και του Υπουργείου Δημόσιας 
Τάξης και Προστασίας του Πολίτη και γ) να διατηρεί και 
να μεριμνά για τη λειτουργία εγκατάστασης τερματικού, 
με πλήρη πρόσβαση στο αρχείο σε πραγματικό χρόνο, για 
την άσκηση του έργου της Τριμελούς Επιτροπής Εποπτεί- 
ας, που προβλέπεται στο άρθρο 4 του παρόντος. 

2. Για την τοποθέτηση της συσκευής επιτήρησης και τη 
διαχείριση του συστήματος απαιτείται η καταβολή του 

κόστους λειτουργίας των μέσων ηλεκτρονικής επιτήρησης. 
Η δαπάνη αυτή βαρύνει τον κρατούμενο ή υπόδικο και 
καταβάλλεται σε λογαριασμό Τράπεζας εδρεύουσας στην 
Ελλάδα, που υποδεικνύει ο ανάδοχος. Τ ο σχετικό παραστα¬ 
τικό κατατίθεται από τον επιτηρούμενο στον ανακριτή που 
εξέδωσε τη διάταξη περιοριστικών όρων ή στον εισαγγε¬ 
λέα εκτέλεσης ποινών ή στη διεύθυνση του καταστήματος 
κράτησης, όπου εκτίει την ποινή ο κατάδικος, οι οποίοι 
κρατούν αντίγραφο αυτού και αποστέλλουν το πρωτό¬ 
τυπο στην Τριμελή Επιτροπή Εποπτείας του Υπουργείου 
Δικαιοσύνης, Διαφάνειας και Ανθρωπίνων Δικαιωμάτων. Σε 
περίπτωση ολικής ή μερικής αποδεδειγμένης οικονομικής 
αδυναμίας του επιτηρούμενου να καταβάλει το σύνολο ή 
μέρος του κόστους λειτουργίας των μέσων ηλεκτρονικής 
επιτήρησης, αυτό βαρύνει, εν όλω ή εν μέρει, το Δημόσιο. Η 
κρίση για την οικονομική αδυναμία γίνεται από το αρμόδιο 
να αποφανθεί για την τοποθέτηση των συσκευών επιτήρη¬ 
σης όργανο, βάσει των στοιχείων που προσκομίζονται από 
τον αιτούντα. Η τοποθέτηση των συσκευών ηλεκτρονικής 
επιτήρησης δεν εξαρτάται στην περίπτωση αυτή από την 
προηγούμενη καταβολή του κόστους λειτουργίας. 

3. Το βούλευμα, η δικαστική απόφαση ή η διάταξη, με την 
οποία επιβάλλεται το μέτρο της ηλεκτρονικής επιτήρησης, 
πρέπει να περιέχουν τα στοιχεία που περιλαμβάνονται στο 
υπόδειγμα του Παραρτήματος και συγκεκριμένα α) τα στοι¬ 
χεία του εντολέα της ηλεκτρονικής επιτήρησης, β) τα ατομι¬ 
κά στοιχεία του επιτηρούμενου, γ) το περιεχόμενο και τους 
όρους της ηλεκτρονικής επιτήρησης και δ) τα δικαιώματα 
και υποχρεώσεις του επιτηρουμένου. Η ύπαρξη σταθερής 
τηλεφωνικής σύνδεσης στην οικία του επιτηρουμένου είναι 
απαραίτητη προϋπόθεση για την έκδοση της διάταξης, της 
απόφασης ή του βουλεύματος. Η γραμματεία του ανακριτή, 
του εισαγγελέα εκτέλεσης ποινών ή της διεύθυνσης του 
καταστήματος κράτησης συντάσσει πίνακα στοιχείων του 
επιτηρουμένου, όπως αυτός περιγράφεται στο υπόδειγμα 
του Παραρτήματος, ο οποίος υπογράφεται από τον ανακρι¬ 
τή, τον εισαγγελέα εκτέλεσης ποινών ή τη διεύθυνση του 
καταστήματος κράτησης και ο οποίος παραδίδεται στον 
επιτηρούμενο και στον ανάδοχο, επί αποδείξει. 

4. Η γραμματεία του ανακριτή, του εισαγγελέα εκτέ¬ 
λεσης ποινών ή της διεύθυνσης του καταστήματος κρά¬ 
τησης, αμέσως μετά την κατάθεση του παραστατικού 
καταβολής του κόστους λειτουργίας του συστήματος και 
σε κάθε περίπτωση εντός 24ώρου, καλεί τον ανάδοχο να 
προβεί στην τοποθέτηση των συσκευών επιτήρησης. Η ει¬ 
δοποίηση του αναδόχου γίνεται με ηλεκτρονικό ταχυδρο¬ 
μείο ή μέσω συσκευής τηλεμοιοτυπίας και σε εξαιρετικές 
περιπτώσεις τηλεφωνικά. Στη συνέχεια παραδίδεται στον 
ανάδοχο επί αποδείξει η σχετική ειδοποίηση. Ταυτόχρο¬ 
να από την οικεία γραμματεία ειδοποιούνται η αρμόδια 
Διεύθυνση Ασφαλείας, το Αστυνομικό Τμήμα στο οποίο 
υπάγεται η δηλωθείσα κατοικία του επιτηρουμένου και η 
Τριμελής Επιτροπή Εποπτείας. 

5. Η εγκατάσταση και ενεργοποίηση του συστήματος 
στους καταδίκους γίνεται σύμφωνα με τα οριζόμενα στο 
άρθρο 56 παράγραφος 6 του Σωφρονιστικού Κώδικα, ενώ 
στους υποδίκους, για τους οποίους τέθηκε ο όρος του κατ’ 
οίκον περιορισμού, γίνεται σύμφωνα με τα οριζόμενα στο 
άρθρο 283Α παράγραφος 5 του Κώδικα Ποινικής Δικονο¬ 
μίας και εντός 24 ωρών από τη γνωστοποίηση του πίνακα 
στοιχείων του επιτηρουμένου στον ανάδοχο. 

6. Η συσκευή επιτήρησης τοποθετείται στο πόδι του 
επιτηρούμενου πάνω από την περιοχή του αστραγάλου 
και σε περίπτωση που λόγοι υγείας δεν το επιτρέπουν, 


τοποθετείται στον καρπό του χεριού. Η συσκευή πρέπει 
να εκπέμπει διαρκή σήματα στο κέντρο ελέγχου και 
επιτήρησης με την αναγκαία συχνότητα για την επαρκή 
παρακολούθηση. Ο ανάδοχος κατά την εφαρμογή της 
συσκευής ενημερώνει τον επιτηρούμενο για τους όρους 
λειτουργίας και του χορηγεί επί αποδείξει φυλλάδιο 
που περιέχει σαφείς και κατανοητές οδηγίες χρήσης 
και τις σχετικές με αυτές υποχρεώσεις του. 

7. Αφού ο ανάδοχος τοποθετήσει και ενεργοποιήσει το 
σύστημα, ειδοποιεί αμέσως μέσω ηλεκτρονικού ταχυδρο¬ 
μείου ή μέσω συσκευής τηλεμοιοτυπίας το γραφείο του 
Ανακριτή που εξέδωσε τη σχετική διάταξη ή του Εισαγγε¬ 
λέα Εκτέλεσης Ποινών ή τη Διεύθυνση του Καταστήματος 
Κράτησης, εφόσον κρατείται σε αυτό ο επιτηρούμενος, την 
αρμόδια Διεύθυνση Ασφαλείας, το Αστυνομικό Τμήμα στο 
οποίο υπάγεται η δηλωθείσα κατοικία του επιτηρουμένου 
και την Τριμελή Επιτροπή Εποπτείας. 

8. Με την ολοκλήρωση της περιόδου επιτήρησης ή σε 
περίπτωση διακοπής αυτής, για οποιονδήποτε από τους 
λόγους που αναφέρονται στο άρθρο 3 του παρόντος, ο 
ανάδοχος, μετά από εντολή του αρμόδιου Ανακριτή ή 
του Εισαγγελέα Εκτέλεσης Ποινών ή του Διευθυντή του 
Καταστήματος Κράτησης, αφαιρεί τον εξοπλισμό από 
τον επιτηρούμενο, ενημερώνει το σύστημα επιτήρησης 
και συντάσσει σχετική αναφορά, την οποία αποστέλλει 
στους ανωτέρω και στην Τριμελή Επιτροπή Εποπτείας. 

Άρθρο 3 

1. Σε περίπτωση σφάλματος κατά την εφαρμογή, εγκατά¬ 
σταση ή λειτουργία του συστήματος, ο ανάδοχος ειδοποιεί 
αμέσως: α) τα αρμόδια όργανα που επέβαλαν τον όρο της 
ηλεκτρονικής επιτήρησης, προκειμένου να ανακληθεί η διά¬ 
ταξη, η απόφαση ή το βούλευμα, β) την αρμόδια Διεύθυνση 
Ασφάλειας, γ) το Αστυνομικό Τμήμα στο οποίο υπάγεται 
η δηλωθείσα κατοικία του επιτηρουμένου, προκειμένου να 
ασκήσουν το διωκτικό τους έργο και να ενημερώσουν τα 
αρμόδια όργανα που επέβαλαν τον όρο της ηλεκτρονικής 
επιτήρησης, προκειμένου να ανακληθεί η διάταξη, η απόφα¬ 
ση ή το βούλευμα και δ) την Τριμελή Επιτροπή Εποπτείας 
για την τήρηση του αρχείου της, προς άσκηση του έργου 
της εποπτείας και παρακολούθησης της όλης λειτουργί¬ 
ας του συστήματος ηλεκτρονικής επιτήρησης. Στην πε¬ 
ρίπτωση αυτή και μέχρι την κατά τα ανωτέρω ανάκληση 
συνεχίζεται η κράτηση του υποδίκου ή καταδίκου, ενώ ο 
ανάδοχος οφείλει να επιστρέφει την καταβληθείσα δαπάνη. 

2. Ως παραβίαση του περιοριστικού όρου του κατ' 
οίκον περιορισμού με ηλεκτρονική επιτήρηση, την οποία 
οφείλει να διαπιστώνει ο ανάδοχος, θεωρείται: α) η 
απουσία σήματος από τον καθορισμένο χώρο για χρόνο 
που υπερβαίνει τα πέντε λεπτά, β) η καταστροφή ή απο- 
σύνδεση της συσκευής επιτήρησης ή γ) η απειλή ή χρή¬ 
ση βίας κατά του προσωπικού του αναδόχου ή η άρνηση 
συνεργασίας με αυτό. Σε περίπτωση παρακολούθησης 
της παραμονής του αιτούντος στην κατοικία του, αν 
διαπιστωθεί απουσία σήματος, καταστροφή ή αποσύν- 
δεση της συσκευής επιτήρησης, ο ανάδοχος οφείλει να 
τηλεφωνήσει εντός πέντε λεπτών στον επιτηρούμενο 
και αν δεν απαντήσει ο ίδιος, ο ανάδοχος οφείλει εντός 
πέντε λεπτών να ειδοποιήσει τα αρμόδια όργανα και 
υπηρεσίες που αναφέρονται στην παράγραφο 1. 

3. Ως παραβίαση των όρων της ηλεκτρονικής επιτή¬ 
ρησης στην περίπτωση παρακολούθησης της κίνησης 
του επιτηρούμενου εκτός της κατοικίας του, την οποία 
οφείλει να διαπιστώνει ο ανάδοχος, θεωρείται: α) η 

έλλειψη σήματος για ένα λεπτό, β) η κίνηση του επιτη¬ 
ρούμενου εκτός του καθορισμένου με το αναφερόμε- 
νο στο άρθρο 2 βούλευμα, απόφαση ή διάταξη χώρου, 
γ) η καταστροφή ή αποσύνδεση της συσκευής επιτήρη¬ 
σης ή δ) η απειλή ή χρήση βίας κατά του προσωπικού 
του αναδόχου ή η άρνηση συνεργασίας με αυτό. Στις 
περιπτώσεις αυτές, ο ανάδοχος οφείλει να ειδοποιήσει 
αμέσως τα αρμόδια όργανα και υπηρεσίες που ανα- 
φέρονται στην παράγραφο 1, καθώς και την αρμόδια 
Διεύθυνση Ασφαλείας της περιοχής όπου εντοπίστηκε 
η πλέον πρόσφατη θέση του επιτηρούμενου. 

4. Αν υπάρχουν υπόνοιες του αναδόχου ότι έγιναν πα¬ 
ρεμβάσεις ή απόπειρα καταστροφής ή αφαίρεσης του 
συστήματος επιτήρησης ή αλλοίωσης των συναφών με 
την επιτήρηση δεδομένων προσωπικού χαρακτήρα, ο ανά¬ 
δοχος: α) σε περίπτωση παρακολούθησης της παραμονής 
του αιτούντος στην κατοικία του, καλεί στο τηλέφωνο 
τον επιτηρούμενο για να ελέγξει αν αυτός βρίσκεται στην 
κατοικία του και τον επισκέπτεται εκεί για να διαπιστώ¬ 
σει αν έγιναν παρεμβάσεις ή απόπειρα καταστροφής ή 
αφαίρεσης της συσκευής επιτήρησης ή αλλοίωσης των 
συναφών με την επιτήρηση δεδομένων προσωπικού χαρα¬ 
κτήρα. Αν ο επιτηρούμενος δεν απαντά ή διαπιστώνονται 
οι ανωτέρω ενέργειες, ο ανάδοχος ειδοποιεί αμέσως τα 
αρμόδια όργανα και υπηρεσίες που αναφέρονται στην 
παράγραφο 1 και β) σε περίπτωση παρακολούθησης της 
κίνησης του επιτηρούμενου εκτός της κατοικίας του, ο 
ανάδοχος ειδοποιεί αμέσως τα αρμόδια όργανα και υπη¬ 
ρεσίες που αναφέρονται στην παράγραφο 1. 

Άρθρο 4 

Στο Υπουργείο Δικαιοσύνης, Διαφάνειας και Ανθρωπίνων 
Δικαιωμάτων ιδρύεται Τριμελής Επιτροπή Εποπτείας, που 
ορίζεται ως υπεύθυνη επεξεργασίας κατά το νόμο 2472/1997 
(Α'50), έργο της οποίας είναι και η εποπτεία και παρακολού¬ 
θηση της όλης λειτουργίας του συστήματος επιτήρησης. Η 
Επιτροπή συγκροτείται με απόφαση του Υπουργού Δικαιο¬ 
σύνης, Διαφάνειας και Ανθρωπίνων Δικαιωμάτων και αποτε- 
λείται από υπαλλήλους του Υπουργείου και ειδικότερα τον 
Προϊστάμενο της Διεύθυνσης Πρόληψης Εγκληματικότητας 
και Σωφρονιστικής Αγωγής Ανηλίκων ως Πρόεδρο με τον 
αναπληρωτή του, τον Προϊστάμενο της Διεύθυνσης Τεχνι- 
κών Υπηρεσιών με τον αναπληρωτή του και τον Προϊστά¬ 
μενο της Διεύθυνσης Ηλεκτρονικής Διακυβέρνησης με τον 
αναπληρωτή του ως μέλη. Χρέη Γραμματέα της Επιτροπής 
εκτελεί υπάλληλος του Υπουργείου Δικαιοσύνης, Διαφάνει¬ 
ας και Ανθρωπίνων Δικαιωμάτων, που ορίζεται με την ίδια 
απόφαση. Για την εκπλήρωση του έργου της η Επιτροπή 
διαθέτει τερματικό σε χώρο του ανωτέρω Υπουργείου, 
μέσω του οποίου μπορεί να ελέγχει ανά πάσα στιγμή τη 
σύμφωνη με τους όρους της σύμβασης ανάθεσης εκτέλεση 
του συστήματος ηλεκτρονικής επιτήρησης. 

Άρθρο 5 

1. Πριν την έναρξη λειτουργίας του συστήματος γνωστο¬ 
ποιείται από τον ανάδοχο στην Αρχή Προστασίας Δεδομέ¬ 
νων Προσωπικού Χαρακτήρα κάθε θέμα σχετικό με: α) το 
είδος των δεδομένων προσωπικού χαρακτήρα που τυγχά¬ 
νουν επεξεργασίας, β) τη συλλογή, αποθήκευση και χρήση 
των δεδομένων και τους αποδέκτες αυτών, γ) το χρονικό 
διάστημα τήρησής τους, το οποίο διαρκεί για μια πενταε¬ 
τία από την έκδοση αμετάκλητης αθωωτικής απόφασης ή 
βουλεύματος ή την ολοκλήρωση της έκτισης της επιβλη- 
θείσας ποινής, δ) τα οργανωτικά και τεχνικά μέτρα για 


την ασφάλεια της επεξεργασίας των δεδομένων και ε) τη 
διαδικασία καταστροφής των δεδομένων μετά το πέρας 
των σκοπών επεξεργασίας και της απαιτούμενης χρονικής 
διατήρησής τους, η οποία πραγματοποιείται με αυτόματο 
και ασφαλή τρόπο, κατά τα οριζόμενα στην υπ’ αριθμ. 
1/2005 Οδηγία της Αρχής Προστασίας Δεδομένων Προσω¬ 
πικού Χαρακτήρα, ώστε να μην είναι δυνατή η ανάκτησή 
τους με οποιαδήποτε μέσα, ούτε επίσης και η αναγνώριση 
των υποκειμένων των δεδομένων. Μετά την καθ’ οιονδήπο- 
τε τρόπο λήξη της σύμβασης, ο ανάδοχος υποχρεούται να 
παραδώσει στην Τριμελή Επιτροπή Εποπτείας τα δεδομένα 
που αποκτήθηκαν κατά τη διάρκεια της σύμβασης. 

2. Ο ανάδοχος καταρτίζει και θέτει σε λειτουργία 
σύστημα διαχείρισης ασφάλειας πληροφοριών για το 
σύστημα ηλεκτρονικής επιτήρησης, ώστε να εξασφαλί¬ 
ζονται τα δεδομένα από τυχαία ή παράνομη καταστρο¬ 
φή και απώλεια, καθώς και από κάθε άλλη παράνομη 
επεξεργασία, όπως είναι ιδίως η μη εξουσιοδοτημένη 
κοινοποίηση, διάδοση, πρόσβαση ή αλλοίωση. Προς το 
σκοπό αυτό, ο ανάδοχος καταρτίζει κώδικα δεοντολο¬ 
γίας, ο οποίος καθορίζει τις βασικές αρχές προστασίας 
προσωπικών δεδομένων και είναι δεσμευτικός - μέσω 
πράξης της διοικήσεως του αναδόχου - για το προσω¬ 
πικό, καθώς και πολιτική ασφάλειας, η οποία περιέχει 
και κατάλληλη διαδικασία για την αναθεώρησή της και, 
εφόσον συντρέχει περίπτωση, αναφορές σε ειδικότε¬ 
ρες διαδικασίες συστήματος διαχείρισης ασφάλειας. 
Ειδικότερα, ο ανάδοχος λαμβάνει, κατ' ελάχιστον, τα 
αναγκαία μέτρα ασφάλειας ώστε: α) το εμπλεκόμενο 
προσωπικό να αποκτήσει τις απαραίτητες για την εκ¬ 
πλήρωση των καθηκόντων του γνώσεις και δεξιότητες, 
καθώς και να δεσμεύεται ως προς την εμπιστευτικό¬ 
τητα των προσωπικών δεδομένων που επεξεργάζεται, 
β) να διασφαλίζεται η δυνατότητα να ελέγχεται και να 
εξακριβώνεται εκ των υστέρων ποιες ενέργειες έχουν 
πραγματοποιηθεί στο σύστημα ηλεκτρονικής επιτήρη¬ 
σης, πότε και από ποιον, γ) να αποτρέπεται η πρόσβαση 
μη εξουσιοδοτημένων προσώπων στις εγκαταστάσεις 
στις οποίες εκτελούνται εργασίες σχετικές με το σύ¬ 
στημα ηλεκτρονικής επιτήρησης, δ) να αποτρέπεται η 
ανάγνωση, αντιγραφή, τροποποίηση ή διαγραφή δεδο¬ 
μένων του συστήματος ηλεκτρονικής επιτήρησης από 
μη εξουσιοδοτημένα πρόσωπα, ε) να εξασφαλίζεται ότι 
τα εξουσιοδοτημένα πρόσωπα έχουν πρόσβαση μόνο 
στα δεδομένα που εμπίπτουν στον τομέα της αρμοδιό¬ 
τητας τους, στ) να εξασφαλίζεται η αυθεντικότητα της 
πηγής των σημάτων που εκπέμπονται από τους επιτη¬ 
ρούμενους προς το κέντρο ελέγχου και επιτήρησης του 
αναδόχου, καθώς και η προστασία αυτών των σημάτων 
κατά την εκπομπή τους από μη εξουσιοδοτημένη ανά¬ 
γνωση, αντιγραφή, τροποποίηση ή διαγραφή και ζ) η 
απομακρυσμένη πρόσβαση της Τριμελούς Επιτροπής 
Εποπτείας στο σύστημα ηλεκτρονικής επιτήρησης για 
την άσκηση του έργου της να πραγματοποιείται μόνο 
από συγκεκριμένο ασφαλές τερματικό, με τη χρήση 
έμπιστου δικτύου και κατάλληλων ασφαλών κρυπτογρα¬ 
φικών μηχανισμών, βάσει διεθνώς αποδεκτών προτύπων. 

3. Τα δεδομένα προσωπικού χαρακτήρα που τυγχά¬ 
νουν επεξεργασίας αφορούν, πέραν των όσων αναφέ- 
ρονται στον πίνακα στοιχείων του επιτηρουμένου, όσα 
ηλεκτρονικά δεδομένα καταγράφονται κατά την επιτή¬ 
ρησή του. Τα δεδομένα αυτά τίθενται στη διάθεση των 
δικαστικών και αστυνομικών αρχών, κατόπιν αιτήματος 
τους, στα πλαίσια προκαταρκτικής εξέτασης, προανά¬ 
κρισης, κύριας ανάκρισης ή διαδικασίας στο ακροατήριο. 

4. Το Υπουργείο Δικαιοσύνης, Διαφάνειας και Ανθρω¬ 
πίνων Δικαιωμάτων, ως υπεύθυνος επεξεργασίας κατά 
το ν. 2472/1997 ενημερώνει, δια του πίνακα στοιχείων 
επιτηρούμενου, διεξοδικά και εγγράφως τους επιτηρού¬ 
μενους για τον σκοπό επεξεργασίας των δεδομένων 
τους, τους αποδέκτες ή τις κατηγορίες αποδεκτών των 
δεδομένων τους και εν γένει για τα δικαιώματά τους. 

Άρθρο 6 

1. Η διαδικασία παροχής υπηρεσιών της εγκατάστασης, 
λειτουργίας και συντήρησης των ηλεκτρονικών και λοιπών 
τεχνικών μέσων και εξοπλισμών και συστημάτων επιτήρησης 
γίνεται σύμφωνα με το ισχύον εθνικό και ενωσιακό δίκαιο. 

2. Η δαπάνη που βαρύνει κάθε επιτηρούμενο πρόσωπο 
δεν μπορεί να είναι ανώτερη των 15 ευρώ ημερησίως, συ¬ 
μπεριλαμβανομένου του Φ.Π.Α. και μπορεί να αναπροσαρ¬ 
μόζεται με κοινή απόφαση των Υπουργών Οικονομικών και 
Δικαιοσύνης, Διαφάνειας και Ανθρωπίνων Δικαιωμάτων. 

Άρθρο 7 

1. Ο θεσμός της ηλεκτρονικής επιτήρησης θα εφαρ- 
μοσθεί πιλοτικά για χρονικό διάστημα μέχρι 18 μηνών 
και θα αφορά: 

α) έως 50 κρατουμένους που έχουν καταδικαστεί σε 
ποινή πρόσκαιρης κάθειρξης και εκτίουν αυτήν στα Κα¬ 
ταστήματα Κράτησης Διαβατών Θεσσαλονίκης, Νιγρίτας 
Σερρών, Τρικάλων, Κομοτηνής και Γρεβενών, οι οποίοι 
δηλώνουν μόνιμη κατοικία στην Περιφερειακή Ενότητα 
Θεσσαλονίκης. Στους κρατούμενους αυτούς θα εφαρμο¬ 
στεί σύστημα παρακολούθησης της παραμονής τους στην 
κατοικία τους και της κίνησής τους εκτός αυτής. 

β) έως 50 κρατουμένους που έχουν καταδικαστεί σε 
ποινή περιορισμού και εκτίουν αυτήν στο Ειδικό Κα¬ 
τάστημα Κράτησης Νέων Αυλώνα, οι οποίοι δηλώνουν 
μόνιμη κατοικία στην Περιφερειακή Ενότητα Αττικής, 


εξαιρουμένων των νήσων που υπάγονται σε αυτήν. 
Στους κρατούμενους αυτούς θα εφαρμοστεί σύστημα 
παρακολούθησης της παραμονής τους στην κατοικία 
τους και της κίνησής τους εκτός αυτής. 

γ) έως 100 υποδίκους για εγκλήματα, η ανάκριση των 
οποίων υπάγεται στην αρμοδιότητα του Πρωτοδικείου 
Αθηνών, οι οποίοι δηλώνουν μόνιμη κατοικία στην Περι¬ 
φερειακή Ενότητα Αττικής, εξαιρουμένων των νήσων που 
υπάγονται σε αυτήν. Στους υποδίκους αυτούς θα εφαρ¬ 
μοστεί σύστημα παρακολούθησης της παραμονής τους 
στην κατοικία τους. 

δ) έως 50 υποδίκους για εγκλήματα που επισύρουν 
ποινή πρόσκαιρης κάθειρξης ή καταδίκους που έχουν 
καταδικαστεί σε ποινή πρόσκαιρης κάθειρξης και κρα¬ 
τούνται και νοσηλεύονται, για ασθένειες που προβλέπο- 
νται στο άρθρο 105 παρ. 7 ΠΚ, στο νοσοκομείο κρατου¬ 
μένων Κορυδαλλού, οι οποίοι δηλώνουν μόνιμη κατοικία 
στην Περιφερειακή Ενότητα Αττικής, εξαιρουμένων των 
νήσων που υπάγονται σε αυτήν. Στους υπόδικους αυ¬ 
τούς θα εφαρμοστεί σύστημα παρακολούθησης της 
παραμονής τους στην κατοικία τους. 

2. Σε περίπτωση που καλυφθεί ο αριθμός των ανωτέ¬ 
ρω επιτηρουμένων, ο ανάδοχος ειδοποιεί τα αρμόδια 
όργανα και υπηρεσίες για την ανάκληση της διάταξης, 
απόφασης ή βουλεύματος, κατ’ αναλογική εφαρμογή 
της παραγράφου 1 του άρθρου 3. 

3. Ο αριθμός των κρατουμένων και υποδίκων που θα 
ενταχθούν στην πιλοτική εφαρμογή του συστήματος 
ηλεκτρονικής επιτήρησης μπορεί να αυξομειώνεται με 
απόφαση του Υπουργού Δικαιοσύνης, Διαφάνειας και 
Ανθρωπίνων Δικαιωμάτων. 

Άρθρο 8 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 


ΠΑΡΑΡΤΗΜΑ 

ΥΠΟΔΕΙΓΜΑ ΠΙΝΑΚΑ ΣΤΟΙΧΕΙΩΝ ΕΠΙΤΗΡΟΥΜΕΝΟΥ 
Αρχή Επιβολής Ορου Ηλεκτρονικής επιτήρησης: 


Από: Τμήμα Ανάκρισης/Εισαγγελέας 
Εκτέλεσης Ποινών /Κατάστημα 

Κράτησης 

Ταχυδρομική Διεύθυνση 

Ηλεκτρονική Διεύθυνση 

Τηλέφωνο 

Ραχ 

Κατάστημα 

Κράτησης □ 

Ανακριτής [] 

Εισαγγελέας □ 

Κωδικός Ανακριτή/Εισαγγελέα/ΚΚ: 

Αρ.Βουλεύματος/Διάταξης/Απόφασης: 

Δικάσιμος/Δικαστήριο: 

Κοινοποίηση: 

1) 

2) 

3) 

Αρχικό 

Αναθεωρημένο Ο 

Ατομικά Στοιχεία Επιτηρούμενου: 


Όνομα: 

Φύλο: Άνδρας □ Γυναίκα [ 

Επίθετο: 

Ημερομηνία Γεννήσεως: 

Δηλωθείσα Διεύθυνση Κατοικίας: 

ΤΚ: 

Ειδικές Ανάγκες: 

Ηλικία υπαγωγής σε 
επιτήρηση: 

ΑΦΜ: 

Τηλ. Κατοικίας: 

ΑΔΤ: 

Κινητό τηλ. 

Αρ. Διαβατηρίου: 


Περιεχόμενο Ηλεκτρονικής Επιτήρησης: 


Ημερομηνία έναρξης 


Ημερομηνία λήξης Ηλ. 


Ηλ.Επιτηρ. 


Επιτηρ. 



Ο επιτηρούμενος είναι υποχρεωμένος να κατοικεί στην κατωτέρω διεύθυνση, στις μνημονευόμενες ημέρες 
και ώρες: 


Διεύθυνση 

Επιτήρησης 

Οδός: Αρ.: Πόλη: 

Δήμος: Δημοτικό Διαμέρισμα: Περιφερειακή 

Ενότητα: 

Συνοικία: Αλλο: 


Δευτέρα 

Τρίτη 

Τετάρτη 

Πέμπτη 

Παρασκευή 

Σάββατο 

Κυριακή 

Από 








έως 








Από 








έως 








Σύνολο 

ωρών 









Επιπλέον Όροι Ηλεκτρονικής Επιτήρησης: 

Η Αρχή ορίζει ότι ο επιτηρούμενος μπορεί να απομακρύνεται από τη δηλωθείσα κατοικία του κατά τη διάρκεια 
της επιτήρησης για τις αιτίες,ημερομηνίες και ώρες που αναφέρονται κατωτέρω: 


Περιγραφή όρου 


Διεύθυνση στην οποία 
μπορεί να μεταβαίνει 

Οδός: Αρ.: Πόλη: 

Δήμος : Δημοτικό Διαμέρισμα: 

Περιφερειακή Ενότητα: 

Συνοικία: Αλλο: 



Δευτέρα 

Τρίτη 

Τετάρτη 

Πέμπτη 

Παρασκευή 

Σάββατο 

Κυριακή 

Από 








έως 








Από 








έως 








Σύνολο 

ωρών 

Στοιχεία Επικοινωνίας για τη λειτουργία της ηλεκτρονικής επιτήρησης: 


Όνομα Αναδόχου : 

Τηλέφωνο: 

Ραχ : 

Ε-γπβιΤ: 


Στοιχεία Επικοινωνίας αρμόδιου για την επεξεργασία των δεδομένων προσωπικού χαρακτήρα: 


Τριμελής Επιτροπή Εποπτείας του ΥΔΔΑΔ 


Διεύθυνση: 

Τηλέφωνο: 

Ρβχ : 

Ε-ΓΠ3ΪΙ: 


Δήλωση Επιτηρούμενου: 

Είμαι υποχρεωμένος/η να συμμορφωθώ με τ., υπ αριθ. 

απόφαση/διάταξη /βούλευμα και κατανοώ πλήρως τους όρους που αυτ... περιλαμβάνει. 

Ο Ανακριτής /Εισαγγελέας/Δικαστήριο/ Διευθυντής Καταστήματος Κράτησης μου έχει εξηγήσει όλους τους 
όρους τ... ανωτέρω απόφασης/διάταξης/βουλεύματος. 

Υποχρεούμαι να είμαι διαθέσιμος κατά την έναρξη της Περιόδου Επιτήρησης για την εγκατάσταση του εξο¬ 
πλισμού σε εμένα τον ίδιο και στην κατοικία μου, στην οποία επιτρέπω να εισέλθει για το λόγο αυτό προσωπικό 
του αναδόχου. 

Υποχρεούμαι να μην καταστρέψω, να μην αφαιρέσω ή να μην επιτρέψω σε άλλους να αφαιρέσουν ή να κατα¬ 
στρέψουν τον εξοπλισμό που φέρω ή που έχει εγκατασταθεί στην κατοικία μου, ευθυνόμενος αστικά έναντι του 
αναδόχου και ποινικά. 

Δηλώνω ότι έλαβα γνώση των δικαιωμάτων μου σε σχέση με τη λειτουργία του συστήματος επιτήρησης και 
ιδίως του δικαιώματος να λαμβάνω γνώση των δεδομένων προσωπικού χαρακτήρα που τηρούνται από τον υπεύ¬ 
θυνο επεξεργασίας (Υπουργείο Δικαιοσύνης, Διαφάνειας και Ανθρωπίνων Δικαιωμάτων) και να προβάλω οποιεσ- 
δήποτε αντιρρήσεις σχετικά με την επεξεργασία τους, σύμφωνα με τις διατάξεις των άρθρων 11 έως και 13 του 
ν.2472/1997. Ενημερώθηκα δε για το σκοπό επεξεργασίας των δεδομένων μου, τους αποδέκτες των δεδομένων 
μου που είναι οι αρμόδιες υπηρεσίες του Υπουργείου Δικαιοσύνης, Διαφάνειας και Ανθρωπίνων Δικαιωμάτων, οι 
δικαστικές αρχές, οι αστυνομικές αρχές και ο ανάδοχος. 


Υπογραφή 

Ανακριτή/Εισαγγελέα/Δ/ντη 

Καταστήματος Κράτησης 


Τόπος και ημερομηνία 

Υπογραφή επιτηρουμένου 


Τόπος και ημερομηνία 

Υπογραφή εκπροσώπου του 

αναδόχου 


Τόπος και ημερομηνία 


Στον Υπουργό Δικαιοσύνης, Διαφάνειας και Ανθρωπίνων Δικαιωμάτων αναθέτουμε τη δημοσίευση και εκτέλεση 
του παρόντος διατάγματος. 


Αθήνα, 28 Απριλίου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 

ΟΙΚΟΝΟΜΙΚΩΝ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΧΡΗΣΤΟΣ ΣΤΑΪΚΟΥΡΑΣ ΧΑΡΑΛΑΜΠΟΣ ΑΘΑΝΑΣΙΟΥ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 63 
Κατανομή οργανικών θέσεων δικαστικών λειτουργών 
των πολιτικών και ποινικών δικαστηρίων της Χώρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις: 

α) Του άρθρου 3 παρ. 2 περ. α', υποπερ. αα' του 
ν.1756/1988 «Κώδικας Οργανισμού Δικαστηρίων και Κα¬ 
τάστασης Δικαστικών Λειτουργών» (Α' 35) όπως διαμορ¬ 
φώθηκε με το άρθρο 6 παρ. 8 του ν.2408/1996 (Α' 104). 

β) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ/τος 63/2005 (Α' 98). 

2) Τη με αριθμό 43/2014 γνώμη του Προέδρου του 
Αρείου Πάγου, αφού έλαβε υπόψη τις αιτιολογημένες 
προτάσεις των δικαστικών λειτουργών που διευθύνουν 
τα Εφετεία της Χώρας ήτοι: 

α) Τη με αριθμό 3426/6-3-2014 γνώμη του Προέδρου 
του Τριμελούς Συμβουλίου Διεύθυνσης του Εφετείου 
Αθηνών. 

β) Τη με αριθμό 184/5-3-2014 γνώμη της Προέδρου 
Εφετών Αιγαίου. 

γ) Τη με αριθμό 110/5-3-2014 γνώμη της Διευθύνουσας 
το Εφετείο Ανατολικής Κρήτης. 

δ) Τη με αριθμό 159/7-3-2014 γνώμη του Προέδρου 
Εφετών Βορείου Αιγαίου. 

ε) Τη με αριθμό 165/5-3-2014 γνώμη της Προέδρου 
Εφετών Δυτικής Μακεδονίας. 

στ) Τη με αριθμό 161/4-3-2014 γνώμη της Προέδρου 
Εφετών Δυτικής Στερεός Ελλάδας. 

ζ) Τη με αριθμό 137/5-3-2014 γνώμη του Προέδρου 
Εφετών Δωδεκανήσου. 

η) Τη με αριθμό 142/5-3-2014 γνώμη της Προέδρου 
Εφετών Εύβοιας. 

θ) Τη με αριθμό 650/4-3-2014 γνώμη της Προέδρου 
του Τριμελούς Συμβουλίου Διεύθυνσης του Εφετείου 
Θεσσαλονίκης. 

ι) Τη με αριθμό 1581/7-3-2014 γνώμη του Διευθύνοντος 
το Εφετείο Θράκης. 

ια') Τη με αριθμό 228/6-3-2014 γνώμη του Διευθύνο- 
ντος το Εφετείο Ιωαννίνων. 

ιβ') Τη με αριθμό 80/5-3-2014 γνώμη της Προέδρου 
Εφετών Καλαμάτας. 

ιγ') Τη με αριθμό 209/5-3-2014 γνώμη του Προέδρου 
Εφετών Κέρκυρας. 

ιδ') Τη με αριθμό 7/5-3-2014 γνώμη του Διευθύνοντος 
το Εφετείο Κρήτης. 

ιε') Τη με αριθμό 196/6-3-2014 γνώμη της Προέδρου 
Εφετών Λαμίας. 

ιστ') Τη με αριθμό 698/5-3-2014 γνώμη του Διευθύνο- 
ντος το Εφετείο Λάρισας. 

ιζ') Τη με αριθμό 1089/4-3-2014 γνώμη του Διευθύνο- 
ντος το Εφετείο Ναυπλίου. 

ιη’) Τη με αριθμό 171/4-3-2014 γνώμη του Διευθύνοντος 
το Εφετείο Πατρών και 

ιθ’) Τη με αριθμό 341/4-3-2014 γνώμη της Διευθύνουσας 
το Εφετείο Πειραιά. 

3) Τη με αριθμό 813α/6-3-2014 γνώμη της Εισαγγελέως 
του Αρείου Πάγου, αφού έλαβε υπόψη τις αιτιολογημέ¬ 


νες προτάσεις των δικαστικών λειτουργών που διευθύ¬ 
νουν τις Εισαγγελίες Εφετών της Χώρας ήτοι: 

α) Τη με αριθμό 13311/25-2-2014 γνώμη του Διευθύνο- 
ντος την Εισαγγελία Εφετών Αθηνών. 

β) Τη με αριθμό 580/26-2-2014 γνώμη του Εισαγγελέα 
Εφετών Θράκης. 

γ) Τη με αριθμό 2474/26-2-2014 γνώμη του Διευθύνο- 
ντος την Εισαγγελία Εφετών Θεσσαλονίκης. 

δ) Τη με αριθμό 550/21-2-2014 γνώμη του Εισαγγελέα 
Εφετών Αιγαίου. 

ε) Την από 27-2-2014 γνώμη του Εισαγγελέα Εφετών 
Ανατολικής Κρήτης. 

στ) Τη με αριθμό 196/24-2-2014 γνώμη του Εισαγγελέα 
Εφετών Δυτικής Μακεδονίας. 

ζ) Τη με αριθμό 105/26-2-2014 γνώμη του Εισαγγελέα 
Εφετών Βορείου Αιγαίου. 

η) Τη με αριθμό 362Β'/26-2-2014 γνώμη της Εισαγγε- 
λέως Εφετών Δυτικής Στερεός Ελλάδας. 

θ) Τη με αριθμό 1040/27-2-2014 γνώμη του Εισαγγελέα 
Εφετών Δωδεκανήσου. 

ι) Την από 27-2-2014 γνώμη της Εισαγγελέως Εφετών 
Εύβοιας. 

ια') Τη με αριθμό 954/20-2-2014 γνώμη του Εισαγγελέα 
Εφετών Ιωαννίνων. 

ιβ') Τη με αριθμό 49/26-2-2014 γνώμη της Εισαγγελέως 
Εφετών Καλαμάτας. 

ιγ') Τη με αριθμό 728/24-2-2014 γνώμη του Εισαγγελέα 
Εφετών Κέρκυρας. 

ιδ') Τη με αριθμό 1401/25-2-2014 γνώμη του Εισαγγελέα 
Εφετών Κρήτης. 

ιε') Τη με αριθμό 180/27-2-2014 γνώμη του Εισαγγελέα 
Εφετών Λαμίας. 

ιστ') Τη με αριθμό 170/25-2-2014 γνώμη του Εισαγγελέα 
Εφετών Λάρισας. 

ιζ') Τη με αριθμό 1621/26-2-2014 γνώμη της Εισαγγε- 
λέως Εφετών Ναυπλίου. 

ιη') Τη με αριθμό 983/24-2-2014 γνώμη του Εισαγγελέα 
Εφετών Πατρών και 

ιθ') Τη με αριθμό 231/24-2-2014 γνώμη του Διευθύνο- 
ντος την Εισαγγελία Εφετών Πειραιώς. 

4) Το γεγονός ότι το παρόν διάταγμα δεν προκαλεί 
δαπάνη σε βάρος του Κρατικού Προϋπολογισμού. 

5) Τη με αριθμό Δ86/2014 γνωμοδότηση του Συμβου¬ 
λίου της Επικράτειας μετά από πρόταση του Υπουργού 
Δικαιοσύνης Διαφάνειας και Ανθρωπίνων Δικαιωμάτων, 
αποφασίζουμε: 

Άρθρο 1 

Οι οργανικές θέσεις των Προέδρων Εφετών και Εφε¬ 
τών μετά την ισχύ των διατάξεων της παρ. 1 περ. α 
υποπερ. α' και β' του άρθρου 14 του ν.4236/2014 (Α' 33) 
κατανέμονται στα Εφετεία της Χώρας ως εξής: 

ΕΦΕΤΕΙΑ 

1. Αθηνών: α) Μία (1) οργανική θέση Προέδρου Εφετών, 
οριζομένου του συνολικού αριθμού αυτών σε πενήντα 
επτά (57) και β) τριάντα πέντε (35) οργανικές θέσεις 
Εφετών οριζομένου του συνολικού αριθμού αυτών σε 
διακόσιες πενήντα μία (251). 

2. Θεσσαλονίκης: Τρεις (3) οργανικές θέσεις Εφετών, 
οριζομένου του συνολικού αριθμού αυτών σε εξήντα 
(60). 

3. Λάρισας: Μία (1) οργανική θέση Εφέτη, οριζομένου 
του συνολικού αριθμού αυτών σε δεκαεπτά (17). 

4. Πειραιώς: Μία (1) οργανική θέση Εφέτη, οριζομένου 
του συνολικού αριθμού αυτών σε είκοσι οκτώ (28). 

Άρθρο 2 

Οι οργανικές θέσεις των εισαγγελικών λειτουργών μετά 
την ισχύ των διατάξεων της παρ. 1 του άρθρου 12 του 
ν.4229/2014 (Α' 8) και της παρ. 1 περ. α' υποπερ. γ' και δ' 
του άρθρου 14 του ν.4236/2014 (Α' 33) κατανέμονται στις 
Εισαγγελίες Εφετών και Πρωτοδικών της Χώρας ως εξής: 

Α. ΕΣΑΓΓΕΛΙΕΣ ΕΦΕΤΩΝ 

1. Αθηνών: α) Μία (1) οργανική θέση Εισαγγελέα Εφε¬ 
τών, οριζομένου του συνολικού αριθμού αυτών σε είκοσι 
μία (21) και β) Δεκαέξι (16) οργανικές θέσεις Αντεισαγγε¬ 
λέων Εφετών, οριζομένου του συνολικού αριθμού αυτών 
σε εξήντα επτά (67). 

2. Θεσσαλονίκης: Δύο (2) οργανικές θέσεις Αντεισαγ¬ 
γελέων Εφετών, οριζομένου του συνολικού αριθμού 
αυτών σε δεκαεπτά (17). 

3. Πειραιά: Μία (1) οργανική θέση Αντεισαγγελέα Εφετών, 
οριζομένου του συνολικού αριθμού αυτών σε έντεκα (11). 

Β. ΕΙΣΑΓΓΕΛΙΕΣ ΠΡΩΤΟΔΙΚΩΝ 

1. Αθηνών: Μειώνεται ο αριθμός των οργανικών θέσεων 
των Εισαγγελέων Πρωτοδικών κατά δύο (2), οριζομένου 
του συνολικού αριθμού αυτών σε πενήντα δύο (52). 

2. Ηρακλείου: Μειώνεται ο αριθμός των οργανικών 
θέσεων των Εισαγγελέων Πρωτοδικών κατά μία (1), ορι- 
ζομένου του συνολικού αριθμού αυτών σε δύο (2). 

3. Θεσσαλονίκης: Μειώνεται ο αριθμός των οργανι¬ 
κών θέσεων των Εισαγγελέων Πρωτοδικών κατά μία (1), 
οριζομένου του συνολικού αριθμού αυτών σε δέκα (10). 

4. Λάρισας: Μειώνεται ο αριθμός των οργανικών θέσε¬ 
ων των Εισαγγελέων Πρωτοδικών κατά μία (1), οριζομέ- 
νου του συνολικού αριθμού αυτών σε δύο (2). 

5. Πατρών: Μειώνεται ο αριθμός των οργανικών θέσε¬ 
ων των Εισαγγελέων Πρωτοδικών κατά μία (1), οριζομέ- 
νου του συνολικού αριθμού αυτών σε τρεις (3). 


6. Πειραιά: Μειώνεται ο αριθμός των οργανικών θέσε¬ 
ων των Εισαγγελέων Πρωτοδικών κατά μία (1), οριζομέ- 
νου του συνολικού αριθμού αυτών σε επτά (7). 

7. Βέροιας: Μειώνεται ο αριθμός των ενιαίων οργανι¬ 
κών θέσεων των Αντεισαγγελέων Πρωτοδικών - Παρέ- 
δρων Εισαγγελίας κατά μία (1), οριζομένου του συνολι¬ 
κού αριθμού αυτών σε δύο (2). 

8. Κέρκυρας: Μειώνεται ο αριθμός των ενιαίων ορ¬ 
γανικών θέσεων των Αντεισαγγελέων Πρωτοδικών - 
Παρέδρων Εισαγγελίας κατά μία (1), οριζομένου του 
συνολικού αριθμού αυτών σε δύο (2). 

9. Δράμας: Μειώνεται ο αριθμός των ενιαίων οργανι¬ 
κών θέσεων των Αντεισαγγελέων Πρωτοδικών - Παρέ¬ 
δρων Εισαγγελίας κατά μία (1), οριζομένου του συνολι¬ 
κού αριθμού αυτών σε μία (1). 

10. Καλαβρύτων: Μειώνεται ο αριθμός των ενιαίων 
οργανικών θέσεων των Αντεισαγγελέων Πρωτοδικών 
- Παρέδρων Εισαγγελίας κατά μία (1), οριζομένου του 
συνολικού αριθμού αυτών σε καμία (0). 

11. Χαλκίδας: Μειώνεται ο αριθμός των ενιαίων ορ¬ 
γανικών θέσεων των Αντεισαγγελέων Πρωτοδικών - 
Παρέδρων Εισαγγελίας κατά μία (1), οριζομένου του 
συνολικού αριθμού αυτών σε πέντε (5). 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων αναθέτουμε τη δημοσίευση και εκτέ¬ 
λεση του παρόντος Διατάγματος. 

Αθήνα, 28 Απριλίου 2014 

